CELEX: 62016TN0741
Language: sl
Date: 2016-10-21 00:00:00
Title: Zadeva T-741/16: Tožba, vložena 21. oktobra 2016 – Changmao Biochemical Engineering/Komisija

12.12.2016   
            
            
               SL
            
            
               Uradni list Evropske unije
            
            
               C 462/38
            
         Tožba, vložena 21. oktobra 2016 – Changmao Biochemical Engineering/Komisija
   (Zadeva T-741/16)
   (2016/C 462/49)
   Jezik postopka: angleščina
   
      Stranki
   
   
      Tožeča stranka: Changmao Biochemical Engineering Co. Ltd (Čangdžou, Kitajska) (zastopniki: R. Antonini, E. Monard in B. Maniatis, odvetniki)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Izvedbeno uredbo Komisije (EU) 2016/1247 z dne 28. julija 2016 o uvedbi dokončne protidampinške dajatve in o dokončnem pobiranju začasne dajatve, uvedene na uvoz aspartama s poreklom iz Ljudske republike Kitajske razglasi za nično; in
            
         
               —
            
            
               Komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: Evropska komisija naj s tem, da tožeče stranke ni priznala tržnogospodarske obravnave, kršila člen 2(7)(b) in (c) Uredbe (EU) št. 2016/1036 (1) in načelo varstva legitimnih pričakovanj ter naložila nerazumno dokazno breme v nasprotju z načelom dobrega upravljanja.
            
         
               2.
            
            
               Drugi tožbeni razlog: Evropska komisija naj bi s tem, da se je oprla na cene in stroške proizvajalca v Uniji za določitev normalne vrednosti, kršila člen 2(7)(a) Uredbe (EU) št. 2016/1036.
            
         
               3.
            
            
               Tretji tožbeni razlog: Evropske komisija naj bi z zavrnitvijo prilagoditev kršila člene 2(10), 3(2)(a), 3(3) in 9(4) Uredbe (EU) št. 2016/1036 in načelo dobrega upravljanja.
            
         
               4.
            
            
               Četrti tožbeni razlog: Evropska komisija naj bi z ugotovitvijo, da je dampinški uvoz povzročil premoženjsko škodo industriji Unije, kršila člen 3(2) in (6) (in podredno člen 6(7)) Uredbe (EU) št. 2016/1036.
            
         
               5.
            
            
               Peti tožbeni razlog: Evropska komisija naj bi s tem, da se je oprla na nezanesljive podatke, kršila člene 2(7)(a), 3(2), 3(3) in (5) Uredbe (EU) št. 2016/1036.
            
         
      (1)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL L 176, str. 21).